પાકિસ્તાની બોલર્સ પાસે વધુ અનુભવ નહોતો. વહાબ રિયાઝને બાદ કરતાં વર્તમાન ટીમના કોઈ પણ બોલર્સે ૫૦થી વધુ વન ડે મેચ રમી નથી, પરંતુ અનુભવી હોવા છતાં વહાબ રિયાઝે ૮.૪ ઓવરમાં ૮૭ રન લૂંટાવી દઈને એક નવો, પરંતુ અણગમતો રેકોર્ડ સર્જી દીધો. ચેમ્પિયન્સ ટ્રોફીની એક ઇનિંગ્સમાં સૌથી વધુ રન દેવાના મામલામાં રિયાઝ હવે પહેલા સ્થાને પહોંચી ગયો છે. મોહંમદ આમિર ફક્ત ૩૨ વન ડે મેચ રમ્યો છે. આમિરે પાક. તરફથી સૌથી સારી બોલિંગ કરતાં ૮.૧ ઓવરમાં ફક્ત ૩૨ જ આપ્યા. પોતાની ૧૭મી મેચ રમી રહેલા હસન અલીએ ૧૦ ઓવરમાં ૭૦ રન આપ્યા. ૨૨મી મેચ રમી રહેલા ઇમાદ વસીમે ૯.૧ ઓવરમાં ૬૬ રન લૂંટાવ્યા. ફક્ત બીજી જ વન ડે રમી રહેલા શાદાબ ખાને ૧૦ ઓવરમાં ૫૨ રન ખર્ચી નાખ્યા.